ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

Meno: 			Ján 
Priezvisko:		DOJČAN			Titul: Mgr.
Funkcia:			programový manažér
Znalosť jazykov:		anglicky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Južná Afrika
Mesto:			Johannesburg
Termín:			12. – 15. november 2013
Prijímajúca 
organizácia:  		WORLD ANTI-DOPING AGENCY 
Adresa:			Stock Exchange Tower
800 Place Victoria (Suite 1700), Montreal H4Z 187
Kanada

Účel cesty:		I. MIMORIADNE OPERATÍVNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY 
II. SVETOVÁ KONFERENCIA O DOPINGU V ŠPORTE

Spôsob 
financovania: 		ZPC bola financovaná z rozpočtu Antidopingovej   
 agentúry SR 

3.	RÁMCOVÝ PROGRAM POBYTU

Dátum/ čas:		12. november 2013 / 09.00 – 16.30 hod.
				13. november 2013 / 07.30 – 09.30 hod.
MIMORIADNE OPERATÍVNE ZASADNUTIE CAHAMA
				12. november 2013 / 14.00 – 22.00 hod.
				13. november 2013 / 09.00 – 18.00 hod.
				14. november 2013 / 09.00 – 22.00 hod.
15. november 2013 / 09.00 – 18.00 hod.
				SVETOVÁ KONFERENCIA O DOPINGU V ŠPORTE	

Navštívené 
organizácie:		World Anti-Doping Agency (ďalej len „WADA“) / Sandton Convention Centre
				
Kontaktované 
osoby:			- členovia pléna Ad hoc európskeho výboru pre Svetovú 
				  antidopingovú agentúru /18/
- pracovníci úradu RE, Divízia dohovorov v športe /2/
			- pracovník sekretariátu Oddelenia športu, DG EAC /1/,
- zástupca Európskej komisie /1/,
			- prizvaní pozorovatelia / 2 /,
					- zástupcovia WADA /5/
					- účastníci Konferencie 

Kontaktné adresy:	- zmluvné strany Dohovoru proti dopingu Rady Európy       a účastníci Konferencie WADA

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy a jeho expertného  plenárneho  útvaru CAHAMA, na ktorom  participuje  Slovenská  republika  ako zmluvná  strana. Svetová konferencia o dopingu v športe bola uskutočnená na báze participácie SR na Svetovom antidopingovom programe WADA a v intenciách Kodaňskej deklarácie.

I n f o r m a č n ý  s ú h r n:

I. MIMORIADNE OPERATÍVNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY (ďalej len „CAHAMA“)

	Otvorenie zasadnutia CAHAMA

Otvorenie zasadnutia CAHAMA uskutočnil a rokovanie viedol predsedajúci  pán Parkinson, prezident CAHAMA. V úvodnom slove zdôraznil partnerské postavenie CAHAMA a jeho kľúčové poslanie v rozvoji Svetového antidopingového programu WADA a pri celkovom smerovaní zásadnej koordinácie svetovej antidopingovej politiky smerujúcej na ochranu a čisté napredovanie športu. Mimoriadne operatívne zasadnutie CAHAMA bolo zvolané za účelom finalizácie revízie Svetového antidopingového kódexu  (ďalej  len „Kódexu”) pred vlastným zasadnutím Konferencie, ako aj koordinácia aktivít nadväzných na zasadnutia Výkonného výboru a Nadačného predsedníctva WADA.

Výmena  informácií s WADA

	Svetový antidopingový program  je založený na koordinácii antidopingovej politiky všetkých zainteresovaných strán a na báze Kódexu vyjadruje základnú normu antidopingovej regulácie. V tomto zmysle všetky kľúčové aktivity európskych a svetových inštitúcií boli smerované na komplexnú revíziu Kódexu a jeho medzinárodných noriem. 

	Svetový antidopingový program predpokladá aktívnu účasť všetkých zainteresovaných strán pre akúkoľvek zmenu antidopingovej regulácie. Výkonný výbor a Nadačné predsedníctvo WADA sa na svojich zasadnutiach zaoberali dlhodobými záväzkami vyplývajúcimi zo svetového antidopingového programu ( schválenie zloženia Švajčiarskej nadačnej rady, aktualizácia predispozícií Svetovej konferencie o dopingu v športe, vrátane návrhu programu, financovanie WADA a schválenie účtovnej závierky, návrh rozpočtu pre rok 2014, revízia Svetového antidopingového kódexu a jeho medzinárodných noriem, stratégia rozvoja siete antidopingových laboratórií, smerovanie výkonného výboru a nadačnej rady, efektivita parametrov biologického pasu športovca, rozvoj systému ADAMS, spolupráca s RE, EK a UNESCO, rozvoj reginálnych úradov WADA – Tokyo, Montevideo, Lausanne, Kapské Mesto, spolupráca s medzinárodnými športovými federáciami a národnými antidopingovými organizáciami, príprava tohoročných zasadnutí v Buenos Aires a Johannesburg, následne v roku 2014 v Montreale.

Predsedajúci ako reprezentant CAHAMA predniesol sumarizáciu kľúčových informácií o zasadnutiach Výkonného výboru a Nadačného predsedníctva WADA v obobí  rokov 2008 až 2013. V tomto období došlo k etablovaniu systému nezávislých národných antidopingových organizácií, etablovaniu útvarov WADA a k celkovému nastaveniu svetovej antidopingovej regulácie. Za týmto účelom spolupracuje WADA, Rada Európy a EÚ v snahe zabezpečiť súladnosť predmetnej regulácie nadväznej na systém občianských práv a slobody pri vykonávaní športovej činnostia nadväzne aj nastavenie kritérií pre ochranu súkromia a osobných údajov tak, aby účinne napomohli efektívnemu fungovaniu systému dopingovej kontroly. CAHAMA v celom období riešila otázku nastavenia rozpočtu WADA a pre následné obdobie rokov 2014 až 2015 trvala na stanovisku celkovej pozície Európy v otázke nulového nárastu rozpočtu WADA a prezenciu vyrovnaného rozpočtu, s možnosťou uplatnenia stratégie mobilizácie vonkajších zdrojov a rozpočtových úspor. Rozvoj antidopingového programu úspešne napreduje v ďalších oblastiach sveta a to predovšetkým v Severnej a Južnej Amerike, Afrike a Oceánii. Významá pozornosť odborných útvarov WADA bola venovaná konštruktívnemu dialógu s CAHAMA najmä v problematike kritérií pre zaradenie látok do zoznamu zakázaných látok s dôrazom na riešenie podvodného konania a ochrany verejného zdravia. Novým Kódexom sa nastavuje „inteligentné testovanie“ na báze korelácie národného a medzinárodného rámca testovania, komplexné a systémové vzdelávanie, nastupuje modifikácia definícii biologického pasu športovca, testovania, TUE, zakázanej látky, sankcií a ich harmonizácia, oznamovanie výsledku, zverejňovanie a ďalšie.

Smerovanie európskej antidopingovej politiky

RE odvíja smerovanie antidopingovej politiky v úzkom rámci spolupráce a koordinácie aktivít vlád členských štátov EÚ, čo nachádza i čiastočné zastúpenie týchto krajín vo Výkonnom výbore i Nadačnom predsedníctve WADA, čím dochádza ku vzájomnej koordinácii stanovísk EÚ a jej členských štátov vo WADA. Európska únia takto vytvára relevantný priestor na realizáciu zámerov antidopingovej politiky a potrebný rámec pre koordináciu krajín v nastavovaní vlastnej regulácie v súlade s regulačným smerovaním EÚ.

	Svetový antidopingový program  vyjadruje spoločný záujem všetkých zainteresovaných strán a predstavuje na platforme Kódexu základnú normu antidopingovej regulácie. CAHAMA bude aj naďalej uplatňovať princípy koordinácie spoločného záujmu európskych krajín. Poslaním CAHAMA je účelná a efektívna koordinácia aktivít pri revízii Kódexu a jeho následnej implementácii do praxe v horizonte roka 2015. 

	Revízia Kódexu má kľúčový dosah na vnútornú reguláciu a nastavenie legislatívnych noriem Európskej únie a jej členských krajín. V tomto zmysle je CAHAMA strategickým partnerom EK. Dohovor proti dopingu RE a jeho dodatkový protokol zdôrazňujú politickú vôľu zmluvných strán v boji proti dopingu v športe na báze aktívnej a koordinovanej činnosti. Vo vzájomnej spolupráci CAHAMA a EK bolo identifikovaných celkom dvanásť podnetov ochrany údajov, čo viedlo WADA v roku 2009 k prijatiu Medzinárodnej normy pre ochranu súkromia a osobných údajov (ISPPI). Touto normou bolo riešených celkom sedem podnetov ochrany športovca, neskôr v roku 2011 to bol podnet viazaný na retenčný čas, zber osobných údajov, spracovanie a nakladanie s údajmi v EÚ a mimo EÚ, označovanie „miesta pobytu“, údaje pre administráciu terapeutickej výnimky, legitímne nakladanie s osobnými údajmi na báze buď "oprávneného záujmu" alebo "verejného záujmu", ale so zásadným nastavením na rešpektovanie ľudských práv a slobody obyvateľov Európskej únie. 

	CAHAMA predstavuje vrcholný politický a expertný manažment antidopingovej politiky európskych krajín a v tomto duchu bude nastavené i vystúpenie vybraných delegátov. Tématicky budú vystúpenia smerované na aktuálne nastavenie antidopingovej regulácie, zmeny v Kódexe a jeho technických  normách. Svoju pozornosť zasluhuje problematika súladnosti globálnej a lokálnych foriem antidopingovej regulácie vo vzťahu predovšetkým k medzinárodným zmluvám a dohovorom, európskej legislatíve, s dôrazom na autonómnosť, výhradnosť postavenia a nezastupiteľnosť národných antidopingových organizácií a nových organizačných foriem boja proti dopingu v športe. 

II. SVETOVÁ KONFERENCIA O DOPINGU V ŠPORTE 

	Svetová konferencia o dopingu v športe 2013 (ďalej len „Konferencia“) bola organizovaná Svetovou antidopingovou agentúrou, s podporu Ministerstva športu a rekreácie Južnej Afriky a mesta Johannesburg. V poradí štvrtá svetová konferencia je výrazom boja proti dopingu a spolupráce svetovej antidopingovej komunity postavenej na báze olympijského hnutia, medzinárodných športových federácií, reprezentácií vlád krajín sveta a relevantných národných antidopingových organizácií ako výkonných útvarov realizácie antidopingového programu. Úvodné slovo a privítanie delegátov a hostí konferencie predniesol pán John Fahey, prezident WADA, ktorý sumarizoval obdobie  od etablovania WADA, vývoj antidopingu, jeho harmonizáciu a zdôraznil historické poslanie všetkých organizácií, inštitúcií, ale aj jednotlivcov tvoriacich globálnu antidopingovú komunitu v boji proti dopingu. Nezastupiteľné poslanie WADA a ňou prezentovaného antidopingového programu zdôraznil pán Thomas bach, prezident Medzinárodného olympijského výboru. Hostiteľskú krajinu a jej dlhodobý koncentrovaný záujem o boj proti dopingu v športe ako organizátorskej krajiny svetovej konferencie prezentoval pán Fikile Mbalila, minister športu a rekreácie južnej Afriky. Následne reprezentanti vlád, zástupcovia medzinárodných športových federácií, národných antidopingových organizácií a ostatní delegáti konferencie predášali pozdravné posolstvá, podporné, hodnotiace ale aj kritické stanoviská.	

	Základným poslaním Konferencie bolo ozatvorenie precesu revízie zverejneného Svetového antidopingového kódexu (ďalej len „Kódex“) jeho schválenie, vrátane prezentácie štyroch revidovaných medzinárodných noriem (Medzinárodná norma pre laboratóriá, Medzinárodná norma pre ochranu súkromia a osobných údajov, Medzinárodná norma pre terapeutické výnimky a Medzinárodná norma pre testovanie a vyšetrovanie. Slávnostné zakončenie Konferencie prezentovalo prijatie spoločnej deklarácie. Počas konania Konferencie sa uskutočnilo zasadnutie Výkonného výboru a Nadačnej rady WADA.	

	Kódex je základným dokumentom univerzálnaj platnosti, ktorý prezentuje rámec pre harmonizáciu globálnej antidopingovej politiky, pravidiel a predpisov v rámci športových organizácií a medzi orgánmi verejnej správy. Konečným cieľom je , aby všetci športovci mali garantované nastavenie rovnakých pravidiel a antidopingových postupov v celom svete a bez ohľadu na druh športu, športovej disciplíny, štátnej či rasovej príslušnosti, tak aby tieto postupy boli unifikované, zároveň bezpečné a spravodlivé.		

	Svetový antidopingový kódex bol prvýkrát prijatý v roku 2003, vstúpil do platnosti v roku 2004, a bol potom následne zmenený, účinnosťou od 1. januára 2009.  Návrh Kódexu 2015 bol schválený Výkonným výborom WADA dňa 11. septembra 2013 a po akceptácii Nadačným predsednítvom WADA vstupuje do platnosti a nadobúda účinnosť dňom 1. januára 2015. Účelom revízie Kódexu je využiť nahromadené informácie pri uplatňovaní svetovej antidopingovej politiky WADA a skúsenosti zúčastnených strán ako výraz praktického uplatňovania Kódexu, s cieľom posilniť globálny unifikovaný a harmonizovaný boj proti dopingu v športe.	

	Revízia Kódexu 2015 a jeho medzinárodných noriem bola výrazom koordinácie aktivít zúčastnených strán, ktoré sa vyjadrovali k jednotlivým zmenám, navzájom spolupracovali v predmete veci. Pre účel transparentného rozhodovania a spolupráce v duchu partnerstva je určujúce, že Kódex smeruje nielen do športu, ale tiež je platformou pre antidopingovú politiku všetkých zainteresovaných vládnych strán ako výraz súladu so záväzkami podľa Medzinárodného dohovoru UNESCO proti dopingu v športe. S ohľadom na vývoj v oblasti antidopingu za posledné desaťročie dochádza k upresneniu mnohých kľúčových termínov, "signatári" sa nahrádza vhodnejším termínom "zúčastnené strany", spresňujú sa pojmy „národná antidopingová organizácia“, „športová organizácia“,  „akreditované laboratórium“, „kritériá pre Zoznam zakázaných látok“, „verejné orgány“, „ochrana verejného zdravia“, „terapeutické použitie“, „ terapeutická výnimka“, „sankcie“, „doplnky výživy“, „úmyselné konanie", „špecifické látky“, „nevýznamné zavinenie“, „ nevýznamné zavinenie alebo nedbanlivosť“, „sankcie pre tímy“, "vzdelávanie", "prevencia".

Východiskovým princípom revízie Kódexu je princíp transparentnosti a zrozumiteľnosti. Preto je pozornosť venovaná aj definícii pojmu „športovec“, chápe sa ním „ každá osoba“, ktorá sa zúčastňuje športu na medzinárodnej úrovni (tak ako sú vymedzené každým medzinárodnej federácie), národnej úrovni (tak ako sú definované jednotlivé národné antidopingové organizácie a všetkých ostatných účastníkov v športe, ktorý inak podlieha právomoci každého signatára, alebo iné športové organizácie prijať kódex. Všetky ustanovenia Kódexu, vrátane napríklad testovania a terapeutických výnimiek, musia byť použité na medzinárodnej a národnej úrovni registrácie športovcov. Niektoré národné antidopingové organizácie sa môžu rozhodnúť testovať a uplatňovať antidopingové pravidlá pre účastníkov, ktorí nie sú na národnej kompetenčnej úrovni (napr. športovci na rekreačnej úrovni alebo majstri konkurenti), ale oni nie sú povinní tak urobiť, potom môže vybrať a použiť pre tento účel osobitné vnútroštátne predpisy. Pre účely článku 2.8 (Podávanie alebo pokus o podanie) a na účely antidopingovej informovanosti a výchovy, každá osoba, ktorá sa zúčastňuje športu pod vedením každého signatára, vlády alebo inej športovej organizácie, ktorá prijala Kódex je to „športovec“. 
Navrhovaným znením Kódexu sa dopĺňajú aj znenia obsahu ponímania termínov ako „štát“, „národná antidopingová organizácia“, „mladistvý a maloletý športovec a osoba“ , „medzinárodné nástroje“, „dostupnosť športovca“,  „ poskytovanie nepravdivých informácií antidopingovej organizácii", „odmietanie a vyhýbanie sa dopingovej kontrole“, „register pre testovanie a kompetencie antidopingových organizácií“, „sankcia, automatická diskvalifikácia jednotlivých výsledkov, nevýznamné zavinenie alebo nevýznamná nedbalosť“, ako aj dôsledky pre ostatné subjekty vyplývajúce z porušení antidopingových pravidiel. 

Revízia Kódexu až do záverečného procesu konferenčného schvaľovania prebiehala v celkovo štyroch fázach konzultácií a zmien. 
Prvá fáza konzultácií so zúčastnenými stranami bola otvorená dňa 28. novembra 2011 a uzatvorená dňa 15. marca 2012. Počas prvej fázy boli obdržané podania od športových organizácií, národných antidopingových organizácií, od útvarov verejnej správy a ostatných strán. V zostave 91 podaní bolo predložených celkom 1366 návrhov zmien a úprav. TDO a CAHAMA doručila WADA celkom 6 všeobecných návrhov a 48 odporúčaní na zmenu dikcie Kódexu.Takto modifikovaný návrh znenia Kódexu bol predložený na zasadnutia Výkonného výboru a Nadačnému predsedníctvu WADA, ktoré sa konali v dňoch 17./18. mája 2012, ktoré zverejnili ofciálny prvý návrh Kódexu 2015.
	Druhá fáza konzultácií započala dňa 1. júna 2012 zverejnením revidovanej verzie 1.0,  ktorá bola ukončená zúčastnenými stranami dňa 10. októbra 2012. Európske odporúčania boli prerokované a schválené na zasadnutí CAHAMA dňa 04. septembra 2012 a predložené WADA dňa 30. septembra 2012. V závere tejto fázy bolo doručených celkom 107 podaní, od športových orgnizácií, národných antidopingových organizácií,  organizácii verejnej správy a od iných strán. V týchto 107 podaniach bolo predložených celkom 1350 návrhov a komentárov,  ktoré boli následne preskúmané tímom revízie Kódexu. Tento druhý návrh Kódexu bol predložený na zasadnutia Výkonného výboru a Nadačnému predsedníctvu WADA, ktoré sa konali v dňoch 17.-18. novembra 2012. S ohľadom na spätnú väzbu pri revízii Kódexu bolo zúčastneným stranám predložené znenie Kódexu do tretej fázy konzultácií. 
	Tretia fáza konzultácií bola vo výraznej redakcii európskych predstaviteľov vo WADA a započala dňa 03. decembra 2012 . Uzávierka pre zasielanie návrhov a odporúčaní v priebehu tretej fázy konzultácií bola stanovená na 01. marca 2013. Do tejto fázy vstúpila veľmi úsešne aj TDO a CAHAMA. V závere tejto fázy boli doručených celkom 98 podaní zo strany športového hnutia, národných antidopingových organizácií, organizácií verejnej správy a od iných strán. V týchto podaniach bolo vyjadrené celkom 1048 jednotlivých návrhov a komentárov, ktoré boli  ku Kódexu predložené a následne preskúmané tímom revízie Kódexu. 
Záverečná fáza konzultácií bola koordinovaná na zverejnení revidovaného znenia Kódexu verzia 3.0, následne redakčne upravená na základe odporučaní 27. mimoriadneho zadadnutia CAHAMA, kde bolo rozhodnuté o finálnom dopracovaní a konečnom znení návrhu Kódexu 2015, ktorého znenie bolo následné zverejnené do finálnej verzie návrhu 4.0, zo 16. októbra 2013 a distribuované všetkým zúčastneným stranám. Súbežne s revíziou Kódexu dochádzalo aj k revízii jeho štyroch medzinárodných noriem:
-	Medzinárodná norma pre ochranu súkromia a osobných údajov (ISPPPI)
-	Medzinárodná norma pre testovanie a vyšetrovanie (ISTI)
-	Medzinárodná norma pre terapeutické výnimky (ISTUE)
-	Medzinárodná norma pre laboratóriá (ISL).

Účastníci konferencie sa zaoberali východiskami a princípmi pre revízie Svetového antidopingového kódexu. Delegáti konferencie predášali pozdravné posolstvá, podporné a kritické stanoviská. Okrem vyššie uvedených princípov boli v zornom poli predovšetkým nasledovné východiská: 

Súlad noriem a východiskových princípov

•	princípy a východiská vzájomného súladu noriem sa zakladajú na konštatovaní a uznaní akceptabilite kódexu zo strany športovca ako osoby alebo športovca ako zástupcu športovej organizácie a tiež športovej organizácie ako celku
•	

•	štandardy sú spoločným východiskom a vyjadrením miery jednoznačnosti 
•	

•	autority dopingovej kontroly a výkon dopingovej kontroly musia byť unifikované tak v medzinárodnom ako aj v národnom zmysle
•	

•	realizácia dopingovej kontroly a jej princípy musia rešpektovať základné ľudské práva a princípy súťaženia
•	

•	odvolacie konanie je a zostáva v kompetencii národných športových autorít
•	

•	zabezpečenie informačného toku plne zostáva v kompetencii národných antidopingových autorít, pokiaľ princípy ich činnosti nerozporujú so znením kódexu
•	

•	oblasť výchovy bude predmetom spoločných dojednaní WADA a monitorovacej skupiny,
•	

•	je prípustné terapeutické použitie vybraných skupín zakázaných látok, čo bude predmetom spoločného exaktného vyjadrenia v garancii zúčastnených organizácií

•	WADA bude plniť úlohu koordinátora výskumu, ale nebude ovplyvňovať exaktnosť jeho smerovania a postupov

Vzťahy medzi aktérmi dopingovej kontroly

•	uznávanie princípov subsidiarity, vzájomné akceptovanie nezávislosti antidopingových programov WADA a národných antidopingových organizácií
•	

•	na národnej úrovni, pokiaľ bude kódex prijatý vládou a ďaľšími signatármi je možná ich vzájomná koordinácia podľa medzinárodných noriem
•	

•	WADA uznáva jedinečnosť postavenia a úlohy Monitorovacej skupiny ako expertného orgánu zmluvných strán Európy, čo bude výraznou platformou pre spoluprácu s WADA  v celej škále antidopingových aktivít

Všeobecne platné východiská

•	znenie kódexu musí byť jasné a jednoznačné pre kohokoľvek, tak pre športovca ako aj pre   
členov realizačného tímu
•	štruktúra textu kódexu a nadväznosť jeho častí musí byť jednoduchá, bez zbytočných
opakovaní a viacvýznamových tvarov, s logickou výstavbou jeho jednotlivých častí a ich číselného signovania.

V procese revízie Kódexu prebiehali komplexné konzultácie zúčastnených strán v asistencii interných a externých odborníkov. Športové hnutie a vlády krajín celého sveta v závere Konferencie prijali plenárne uznesenie označované ako Johannesburgská deklarácia, ktorou obnovili svoj ​​spoločný záväzok k dôslednému boju proti dopingu v športe a schválili znenie Kódexu.
Johannesburgská deklarácia
 	Účastníci Svetovej konferencie o dopingu v športe vyjadrili znepokojenie nad skutočnosťou, že doping v športe predstavuje pretrvávajúcu hrozbu a je v úplnom rozpore            s duchom športu a na úkor zdravia športovcov. Zdôraznili potrebu ochrany športovcov                   a  zachovania integrity športových súťaží, zabezpečenia rovnakých podmienok pre súťaž, v aktívnaj podpore olympijského, paralympijského  a celého športového hnutia, vlád                   a ďalších zainteresovaných strán v spoločnom boji proti dopingu v športe. 
Berúc do úvahy skutočnosť, že nielen športovci, ale aj ich sprievodný personál, vrátane agentov, trénerov, lekárskych a vedeckých pracovníkov, ako aj ďalších odborníkov, sa aj naďalej podieľajú na dopingových aktivitách a preto je potrebné spoločné úsilie zainteresovaných strán na riešenie porušení antidopingových pravidiel, nárastu organizovanej trestnej činnosti v dopingu v športe, používania najrôznejších druhov a foriem drog, falšovaných liekov a omamných látok pre neterapeutické účely, najmä u športovcov a mladých ľudí. Je potrebné zvýšiť podporu komplexných foriem pri vyšetrovaní dopingových praktík ako nadväzného  doplnku k efektívnemu testovaciemu programu. V tomto procese je nezastupiteľné posilnenie autonómnosti národných antidopingových organizácií. Za týmto účelom je potrebné mobilizovať nové zdroje a partnerov pre spoluprácu, rozvíjať vedecký výskum,  vzdelávanie ako výraz zvyšovania účinnosti boja proti dopingu v športe.  Významné je  účinné dodržiavanie Dohovoru UNESCO a Svetového antidopingového kódexu prostredníctvom vymáhateľných zákonov a pravidiel, ako aj prostredníctvom účinného monitorovania kvality programu. 
Svetová konferencia preskúmala a odúhlasila znenie Svetového antidopingového kódexu, ktorý vstúpi do platnosti dňa 1. januára 2015 ako výraz dôkladného, otvoreného a transparentného celosvetového procesu konzultácií. Konferencia vyjadrila plnú podporu WADA ako koordinátorovi efektívneho a progresívneho vedenia boja proti dopingu. Účastníci Konferencie podporujú záväzok olympijského hnutia a vlád poskytovať pomerné financovanie schváleného ročného základného rozpočtu WADA, pričom zdôrazňujú potrebu hľadania a získavania  dodatočných zdrojov financovania. Pokiaľ ide o zapojenosť národných a regionálnych antidopingových organizácií, je potrebné aby tieto boli plne súladné so znením Kódexu 2015. Ich nezastupiteľnému poslaniu by mali byť nápomocné vlády, najmä zavedením účinných a vymožiteľných zákonov, predpisov a postupov. Zmluvné strany sa zaväzujú rozvíjať osvedčené postupy a nástroje politiky za účelom posilnenia spolupráce, vrátane medzivládnej spolupráce a zdieľania informácií, najmä s olympijskym a športovým hnutím. Konferencia priamo nabáda vlády krajín, aby posilnili postavenie svojich národných antidopingových organizácií v koordinácii s ich národným olympijským výborom.	
Konferencia vyžaduje od Medzinárodné olympijskeho výboru, Medzinárodného paralympijského výboru, od medzinárodných športových federácií, národnych olympijskych výborov, národnych paralympijskych výborov a organizátorov významných športových podujatí postupovať v súlade s Kódexom 2015. Súčasne bola zdôraznená potreba užšej spolupráce na všetkých úrovniach medzi olympijským a športovým hnutím na jednej strane a vládami a všetkými ostatnými zainteresovanými stranami na strane druhej. Pokiaľ ide o ďalšie zapojenie všetkých signatárov a ďalších zainteresovaných strán je potrebné zintenzívniť boj proti dopingu a pre tento účel mobilizovať potrebné zdroje, vrátane dostatočných finančných prostriedkov.
Svetová konferencia o dopingu v športe potvrdzuje, že konečným cieľom boja proti dopingu        v športe je ochrana všetkých čistých športovcov, pričom sa zúčastnené strany zaväzujú aktivizovať všetky potrebné prostriedky a riešenia k dosiahnutiu tohto cieľa. V závere konferencie predsedajúci pán John Fahey predstavil pána Craig Reedie ako nového nástupcu na pozíciu prezidenta WADA a pána M.A. Stofile ako menovaného viceprezidenta WADA, s platnosťou od 1. januára 2014, tieto pozície boli potvrdené na zasadnutí Nadačnej rady WADA dňa               15. novembra 2013. Predsedajúci predstavil nové antidopingové iniciatívy, ktorých cieľom je efektívny a programový boj proti dopingu v športe (koordinované testovanie, nastavenie ADAMS, zavedenie biologického pasu športovca, sledovanie steroidného profilo športovca, ochrana osobných údajov a súkromia športovca, nový systém sankcií, koordinácia národného a medzinárodného antidopingového programu, a pod.) 						
Účastníci konferencie konštatovali nezastupiteľnú úlohu športu pri ochrane zdravia, pri morálnej a telesnej výchove a pri podpore medzinárodného porozumenia. Doping ničí hodnoty športu, a preto boj proti dopingu musí byť predmetom záujmu národných a medzinárodných športových organizácií. Nezastupiteľnú úlohu v tomto boji zohráva WADA, ktorá sa nezaobíde bez priamej podpory vlád jedotlivých krajín. 															
Zúčastnené strany v rámci svojich príslušných ústavných a ostatných zákonných ustanovení, uznávajú rozmanitosť ústavných a právnych systémov medzi jednotlivými vládami, spojenú             s odlišnými prístupmi k boju proti dopingu v športe. Rešpektujúc uvedené napomôžu podpore Svetovej antidopingovej agentúry,  uznávajúc jej prioritnú úlohu na báze konferenciou akceptovaného a prijatého Svetového antidopingového kódexu 2015 a spoločnej deklarácie. Súhlasné stanovisko účastníkov konferencie bolo prezentované akceptáciou základných princípov boja proti dopingu v športe. V tomto zmysle doping v športe je a vždy bude v rozpore s duchom športu. Pre boj  proti  dopingu v  športe je potrebné zintenzívniť, urýchliť,  harmonizovať a zjednotiť pravidlá a východiskové princípy. Doping v  športe  je  záležitosťou nielen olympijského  hnutia, športových organizácií,  vlád, medzivládnych a mimovládnych  organizácií,  športovcov  na celom svete a ich  podporného  personálu.  Účastníci konferencie konštatovali nevyhnutnosť trvalého  úsilia  zameraného  na  vytvorenie  povedomia, osvety a prevencie na odstránenie   dopingu v športe, vrátane potrebných mechanizmov k tomuto účelu na báze Kódexu.  	

Záver konferencie

   	Záverečné slovo a ukončenie konferencie predniesol pán John Fahey, prezident WADA, ktorý zdôraznil historicky nové poslanie WADA, nové smerovanie antidopingu a jeho harmonizácie, pripomenul a zvýraznil poslanie všetkých účastníkov v boji proti dopingu tvoriacich globálnu antidopingovú komunitu na báze vlád krajín, olympijského a paralympijského hnutia, medzinárodných a národných športových organizácií a nezastupiteľné poslanie národných antidopingových organizácií. Predsedajúci poďakoval delegátom konferencie za aktívnu účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	uplatňovať realizáciu Svetového antidopingového kódexu a jeho medzinárodných noriem    
	v prezentácii smerovania štátnej politiky v oblasti antidopingu, 

- 	zabezpečovať efektívnu účasť na ďalšom smerovaní aktivít Svetovej antidopingovej 
agentúry v podmienkach Slovenska, vrátane aktívnej účasti zástupcov SR na zasadnutiach a podujatiach organizovaných a zabezpečovaných WADA, 
 
-  	participovať na revízii Svetového antidopingového kódexu a principiálne východiská 
	transformovať do legislatívneho procesu antidopingovej regulácie.   

B/       	pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii                        
	s ústrednými orgánmi štátnej správy, participujúcimi na správe a riadení športu,   

- 	iniciovať legislatívne aktivity nadväzné na znenie Svetového antidopingového kódexu 2015 
	pri novelizácii Zákona o športe 300/2008, špecificky pre oblasť antidopingu,

-	koordinovať implementáciu Svetového antidopingového kódexu na podmienky SR v línii 
	olympijského a paralympijského hnutia, ako aj v línii národných športových zväzov,

-	realizovať profesionálny výkon antidopingových opatrení na báze národnej antidopingovej 
	organizácie ako koordinátora plnenia Svetového antidopingového kódexu 2015, 

6.	ZOZNAM OBDRŽANEJ DOKUMENTÁCIE
	
	Na konferencii  boli obdržané nasledovné materiály:  
1/	
World Conference on Doping in Sport Johannesburg 2013						         General Program											                            listovka, 1 s.
2/ 
World Conference on Doping in Sport Johannesburg 2013						         Participant List									
listovka, 17 s.
3/ 
World Anti-Doping Agency								         	       Fact sheet, 2015 draft World Anti-Doping Code Revision						
listovka, 1 s.
4/	
Fikile Mbalula, MP											 Sport and recreation South Africa							              A message from the Minister and Recreation South Africa					           	                            listovka, 1 s.
5/ 
John Fahey												 World Anti-Doping Agency								              A message from the WADA President					           	                            listovka, 1 s.

6/ 
Johannesburg Declaration								         	       Adopted by the World Conference on Doping in Sport						
listovka, 4 s.

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre implemantáciu a plnenie Svetového antidopingového kódexu 2015 a jeho medzinárodných noriem v prezentácii smerovania štátnej politiky v oblasti antidopingu a nadväznej  antidopingovej  regulácie. Predmetné poznatky budú  na báze Národného antidopingového programu využité v bezprostrednej  riadiacej  praxi, v legislatívnom procese,  smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

	Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej  stránke Ministerstva školstva, vedy, výskumu a športu SR.

Bratislava, 17. november 2013

Vypracoval: 	Miroslav MOTYČÍK

 Schválil:	Ivan STANKOVSKÝ